Benjamin Dube yageze i Kigali yakiranwa urugwiro na True Promises (Amafoto) - IGIHE.com\nBenjamin Dube yageze i Kigali yakiranwa urugwiro na True Promises (Amafoto)\nKuya 10 Kanama 2019 saa 10:40\nUmuramyi w’indirimbo zo kuramya no guhimbaza Imana wo muri Afurika y’Epfo, Benjamin Dube, yageze i Kigali mu gitondo cyo kuri uyu wa Gatandatu mbere y’igitaramo gikomeye ahafite.\nUyu mugabo w’imyaka 50 wakunzwe mu ndirimbo zirimo “ketshepile Wena”, “Thel’umoya”, yitabiriye igitaramo cyiswe True Worship cyateguwe n’itsinda ry’abaramyi rya True Promises.\nIki gitaramo kizabera mu Intare Conference Arena iherereye i Rusororo guhera i saa cyenda kugeza kugeza saa moya z’umugoroba, aho azafatanya na True Promises, Shekinah Worship Team na Sam Rwibasira.\nMu gitondo cyo kuri uyu wa 10 Kanama 2019, bamwe mu baririmbyi ba True Promises bari berekeje ku kibuga mpuzamahanga cy’indege cya Kigali kugira ngo bakire umukozi w’Imana barose kuzabona kuva kera.\nI saa moya n’iminota 30 nibwo Benjamin Dube n’itsinda ry’abaririmbyi be basekekaye i Kanombe, yakiranwa urugwiro n’abaririmbyi ba True Promises bavugije akaruru bamukubise amaso.\nMu kiganiro yagiranye n’itangazamakuru yavuze ko yishimiye kugera mu Rwanda ku nshuro ye yambere kandi ko yiteguye kuba ikiraro gihuza abanyarwanda n’Imana.\nAti “Ntabwo tuje hano kugira ngo twiyerekane gusa, tuje kugira ngo tube ikiraro gihuza abantu benshi n’Imana. Guhimbaza ntabwo ari iby’umuntu, intego yo kuramya ni Imana yonyine ikwiye icyubahiro n’ikuzo.”\nBenjamin Dube wamenye u Rwanda bitewe n’ibihe bikomeye bya Jenoside yakorewe Abatutsi mu 1994 yasabiye umugisha u Rwanda n’abanyarwanda.\nAti “Namenyeye u Rwanda muri filime kandi byarambabaje cyane. Icyo nibuka ni ibihe bikomeye rwanyuzemo, nizera ko u Rwanda ruri mu mutima w’Imana kandi nizera ko icyifuzo cy’Imana ari guha umugisha abantu bay, u Rwanda rukwiye umugisha.”\nSaa cyenda zuzuye Benjamin Dube arasura urwibutso rwa Jenoside rwa Kigali kugira ngo arusheho gusobanukirwa amateka yaranze u Rwanda.\nBenjamin Dube yatangaje ko umunyarwandakazi Precious Nina Mugwiza bahuriye muri Amerika mu mwaka ushize agashima impano ye, nawe azaba ari mu itsinda rizamufasha kuramya no guhimbaza Imana.\nBenjamin Dube yakiranywe urugwiro n'abaririmbyi ba True Promises\nBenjamin Dube yasabiye umugisha abanyarwanda\nBenjamin Dube yishimiye kugera mu Rwanda\nAbaririmbyi ba True Promises bishimiye kwakira Benjamin Dube\nMiss World yahaye ikaze Miss Nishimwe Naomie uzitabira iri rushanwa uyu mwaka\nMusanze: The Ben yasusurukije abitabiriye Tour du Rwanda mu gitaramo gikomeye (Video)\nSenderi yahawe igihembo n’akarere ka Kirehe\nMusanze: Bizihiwe n’umuziki w’abahanzi bakomeye mu gitaramo cya Tour du Rwanda (Amafoto)\nUmunyarwenya Kenny BlaQ witabiriye Seka Live yageze i Kigali\nTonzi yashyize hanze indirimbo nshya yise “Hejuru ya byose”\n28/02/20 - 10:09\nUko Mr Eazi yabereye ikiraro Joeboy ugiye gutaramira mu Rwanda\nItorero New Life Bible Church ryateguye igiterane cyizitabirwa n’abashumba bakomeye muri Afurika\n27/02/20 - 03:44\nAbahanzi bakomeye basusurukije abanya-Rubavu mu gitaramo cya Tour du Rwanda (Amafoto)